Anexa nr.1 la HCL nr.270/30.10.2025

	PERIOADA
	LUCRĂRI DE INTERES LOCAL

	01.01-31.03.2025
	- curăţare gheaţă şi zăpadă trotuare
- împrăştiere antiderapant
- ecologizare terenuri virane
- despicat şi aranjat lemne foc pentru instituţii aflate în subordinea Primăriei (Bibliotecă, muzee, Casa de Cultură, Centrul social, Centrul de zi)
- activităţi de curăţenie la instituţii aflate în subordinea Primăriei (Bibliotecă, muzee, Casa de Cultură, Centrul Social, Centrul de zi)

	01.04-30.06.2025
	- ecologizare străzi
- ecologizare parc municipal, terenuri virane şi spaţii verzi
- pregătirea terenurilor în vederea plantării de flori
- activităţi de curăţenie la instituţii aflate în subordinea Primăriei (Bibliotecă, muzee, Casa de Cultură, Centrul Social, Centrul de zi)

	01.07-30.09.2025
	- ecologizare străzi
- ecologizare parc municipal, terenuri virane şi spaţii verzi
- ecologizarea malurilor râurilor
- despicat şi aranjat lemne foc pentru instituţii aflate în subordinea Primăriei (Bibliotecă, muzee, Casa de Cultură, Centrul social, Centrul de zi)
- activităţi de curăţenie la instituţii aflate în subordinea Primăriei (Bibliotecă, muzee, Casa de Cultură, Centrul Social, Centrul de zi)

	01.10-31.12.2025
	- ecologizare străzi
- ecologizare parc municipal, terenuri virane şi spaţii verzi
- curăţare zăpadă şi gheaţă de pe trotuare
- despicat şi aranjat lemne foc pentru instituţii aflate în subordinea Primăriei (Bibliotecă, muzee, Casa de Cultură, Centrul social, Centrul de zi)
- activităţi de curăţenie la instituţii aflate în subordinea Primăriei (Bibliotecă, muzee, Casa de Cultură, Centrul Social, Centrul de zi)




PRESEDINTE DE SEDINTA                                            Contrasemneaza,   
    TARCA ADRIAN                   Secretar general  al    Municipiului Vatra Dornei                                                                                                             
                                                                                          TURCU VASILE                                                                          



Anexa nr. 2 la HCL nr.270/30.10.2025
Situaţiile în care pot fi acordate ajutoare de urgenţă
1.Situaţii de necesitate datorate calamităţilor naturale, incendiilor sau accidentelor - ajutor de urgenţă pentru compensarea parţială a pagubelor suferite, în funcţie de nivelul acestora (doar pentru persoanele care nu au încheiată asigurare obligatorie a locuinţei).
2. Situaţii de necesitate cauzate de starea de sănătate a unor persoane, care necesită investigaţii de specialitate, intervenţii chirurgicale, procurarea unor medicamente, hrană pentru regim special sau echipamente medicale al căror cost nu poate fi susţinut din veniturile proprii - ajutor de urgenţă pentru achitarea parţială sau integrală, după caz, a costului acestora.
3. Pentru acoperirea unor nevoi de bază ale familiilor sau persoanelor singure, cu venituri modeste – ajutor de urgenţă pentru procurarea de hrană pentru familiile cu mulţi copii, ajutor de urgenţă acordat familiilor fără venituri pentru racordarea la reţelele de apă, curent electric, energie termică.
4.  Situaţii de necesitate datorate decesului persoanelor care nu pot beneficia de ajutor de înmormântare din partea altor instituţii – ajutor de urgenţă pentru înmormântare. 
Criterii proprii de acordare a ajutoarelor de urgenţă
Ajutoarele de urgenţă vor fi acordate în limita sumelor cuprinse în bugetul local.
Valoarea ajutorului de urgenţă pentru calamitati, accidente, incendii, acordat pe bază de dispoziţie a Primarului poate fi cuprinsă între 100 lei şi 500 lei, în funcţie de gravitatea situaţiei în care se află solicitantul, ajutoarele cu valori mai mari fiind aprobate prin HCL.
a)În cazul persoanelor şi familiilor a căror locuinţă a fost afectată în totalitate sau parţial în urma unui incendiu, sau a altor calamităţi şi care, aflate în imposibilitatea de a locui în aceste spaţii sunt nevoite să închirieze o locuinţă din fondul privat, se poate acorda ajutor de urgenţă pentru acoperirea chiriei, după cum urmează:
· 300 lei pentru persoana singură/familia fără copii;
· 350 lei pentru familia singură/familia cu un copil;
· 400 lei pentru persoana singură/familia cu 2 sau mai mulţi copii.
b)Ajutorul de urgenţă pentru acoperirea chiriei se poate acorda pentru cel mult 12 luni, pentru persoanele sau familiile care realizează un venit net lunar sub valoarea netă a salariului minim garantat în plată şi care pot dovedi că au încheiat un contract de închiriere pentru o locuinţă de pe piaţa liberă. 
Valoarea ajutorului de urgenţă pentru alte situaţii de necesitate, acordat pe bază de dispoziţie a Primarului, poate fi cuprinsă între 100 lei şi 500 lei, în funcţie de gravitatea situaţiei în care se află solicitantul, ajutoarele cu valori mai mari fiind aprobate prin HCL.
Valoarea ajutorului de înmormântare, pentru persoanele fără adăpost, fără venituri, care nu beneficiază de ajutoare din partea altor instituţii şi care decedează în alte localităţi, acordat pe bază de dispoziţie a Primarului, va fi de 3000 lei, ajutoarele cu valori mai mari fiind aprobate prin HCL.
Dispoziţia Primarului va avea la bază cererea solicitantului, documente doveditoare privind existenţa unei situaţii de necesitate şi ancheta socială întocmită de serviciul de asistenţă socială.
Hotărârea Consiliului Local va avea la bază cererea solicitantului, documente doveditoare privind existenţa unei situaţii de necesitate, ancheta socială şi raportul de specialitate întocmite de serviciul de asistenţă socială.
Nu se vor acorda mai mult de 4 ajutoare de urgenţă, pe bază de dispoziţie a Primarului, în decursul unui an, pentru acelaşi solicitant.
Ajutorul de urgenţă, pe bază de hotărâre a Consiliului Local, se va acorda o singură dată în decursul unui an, pentru acelaşi solicitant, valoarea putând fi cuprinsă între 1000 şi 5000 lei, în funcţie de gravitatea situaţiei solicitantului. 

